hu el hu hu hu hu hu hu hu hu hu hu hu hu hu hu hu hu hu hu hu hu hu gl hu hu hu hu hu hu hu hu en hu hu hu hu hu hu hu hu hu hu hu hu hu hu hu pt hu hu de hu hu hu en hu en hu hu en hu hu hu hu hu hu en hu en hu hu hu hu en hu hu en hu hu hu pt hu hu en hu cs hu hu hu en hu hu hu hu hu en hu hu hu en hu hu hu en hu hu hu hu en hu hu hbs_lat en hu hu hu hu hu pt
Az információhoz való egyetemes hozzáférés | Magyar UNESCO Bizottság
Szellemi Kulturális Örökség Magyar Nemzeti Bizottság
Ember és Bioszféra Program
Tanuló Városok Globális Hálózata
UNESCO Tanszékek / UNITWIN Program
UNESCO Társult Iskolák Hálózata
Az információhoz való egyetemes hozzáférés
2015-ben az UNESCO Általános Konferenciájának 38. ülésszakán hozott döntés értelmében a szervezet szeptember 28-át  Az információhoz való egyetemes hozzáférés nemzetközi napjává nyilvánította. A téma fontosságát jól mutatja, hogy az ünneplés 2019-ben az ENSZ szintjére emelkedett, miután az ENSZ 74. Közgyűlése is meghozta erre vonatkozó döntését.
Az idei rendezvények tematikája az információhoz válsághelyzetben történő hozzáférés jogára, valamint az alkotmányos, törvényi és/vagy politikai garanciák meglétének előnyeire fókuszál az életek megmentése, a bizalom építése és a fenntartható politikák kialakítása érdekében a COVID-19 válság idején és azt követően.  Az ünneplés részeként az UNESCO webinárium-sorozatot szervez 2020. szeptember 28-30. között. A nemzetközi nap alkalmából szervezett online eseménysorozat rávilágít arra, hogy az információhoz való jog hogyan segít felülemelkedni ezeken a kihívásokon.
Audrey Azoulay, az UNESCO főigazgatójának világnapi üzenetében kiemelte, hogy a COVID-19 világjárvány sújtotta világban minden eddiginél fontosabb a megbízható és ellenőrzött információkhoz való hozzáférés.  A kormányoknak el kell kötelezniük magukat a közjó mellett a digitális technológiák innovatív fejlesztésével a rugalmas információs struktúrák kiépítése érdekében, valamint kedvező környezet kialakításával a biztonságos és átlátható adatgyűjtési mechanizmusokhoz. Ezek az eszközök csak akkor lesznek hatékonyak, ha szabadon hozzáférhetőek és összhangban vannak a nemzetközi adatvédelmi előírásokkal.
A nemzetközi napról és az elérhető webináriumokról további információk a https://en.unesco.org/commemorations/accesstoinformationday oldalon érhetőek el.
Z. Karvalics László, az UNESCO Magyar Nemzeti Bizottság Kommunikációs és Információs Szakbizottsága elnökének 2015. évi írása a nemzetközi nap elfogadásáról itt olvasható.
Hazai program a nemzetközi nap alkalmából:
A nemzetközi nap jó alkalom arra is, hogy az információhoz való hozzáférés kérdéskörének legfrissebb problémáiról szakmai párbeszédek induljanak.
Az elmúlt időszakban különösen a dezinformáció, az álhírek, a hamis információ fertőzés-szerű terjedése, az infodémia vált különösen „forró” és zajos témává. Ám eközben a hozzáférés problémavilágának számos „csendesebb” és szakmaibbnak tűnő területére is nagy figyelem összpontosul. Vajon megfelelő tempóban halad a kulturális örökség őrzése és digitalizálása, a múlt minden írott, nyomtatott, hangzó, képi, épített és gyártott emlékének mentése, feldolgozása és közkinccsé, elérhetővé tétele? Sikerült-e enyhíteni a tudományos közleményfolyamhoz való hozzáférés egyenlőtlenségein? Hány adattípus vár reménytelenül hány adatgazdánál arra, hogy „nyílt”, elérhető és felhasználható legyen?
Egyáltalán: tudjuk-e, hogy a hozzáférés nem kizárólag emberi jogi mezőben értelmezhető?
Levezethető, gazdasági és hatékonysági szempontokra érzékenyen, mitől növekszik meg egy közösség teljesítőképessége attól, hogy minél szélesebb körben elérhető mindaz az információ, amely valamilyen formában, valamilyen hordozón rögzítésre került.
Ilyen és ehhez hasonló kérdéseket fognak 2020. október 16-án három online kerekasztal-beszélgetésen megvitatni olyan szakértők, akik elfogadták a Bakonyi Géza Alapítványnak és a társszervezőnek, a Libre art Magyarország Egyesületnek a meghívását, hogy egy online műhelyeseményen cseréljék ki véleményüket.
Szíves figyelmükbe ajánljuk Székely Iván nemzetközi naphoz kapcsolódó írását is, amely a https://osaarchivum.org/hu/blog/az-informacioszabadsag-vilagnapjan oldalon érhető el.
A földtudományi sokféleség nemzetközi napja
Az idei esztendőben első alkalommal ünnepeljük világszerte a földtudományi sokféleség nemzetközi napját (október 6.) az UNESCO Általános Konferenciájának 41. ülésszakán meghozott döntés értelmében. Az ünneplés részeként a Magyarhoni Földtani Társulat ProGEO Földtudományi Természetvédelmi Szakosztálya a Magyar Tudományos Akadémia (MTA) Földtani Tudományos Bizottsággal és az UNESCO Magyar Nemzeti Bizottsággal együttműködésben előadóülést szervez 2022. október 6-án 10:00 órai kezdettel az MTA Felolvasótermében.
A Világ Legnagyobb Tanórája 2022
A Világ Legnagyobb Tanórája az első olyan világméretű oktatási projekt, amelyen keresztül a gyermekek megismerhetik az ENSZ által 2030-ig meghirdetett fenntartható fejlődést szolgáló 17 Globális Célt. A programsorozatot Magyarországon idén október 3-7. között rendezik meg.  A 2022-es év kiemelt témája a minőségi oktatás.
A víz világhete a VM és az UMNB fotópályázatán
A Varázslatos Magyarországgal meghirdetett közös fotópályázatunk augusztusi fordulója a víz világhetéhez (augusztus 23. - szeptember 1.) kapcsolódott. A legszebb alkotást, egyben cikkünk kiemelt fotóját Palcsek István küldte be Alföldi táj “sarki fénnyel” és “hegyekkel” címmel. A fénykép a Körös–Maros Nemzeti Parkban készült.
This human world rövidfilmverseny diákoknak 2022.
Rajtunk múlik a jövő: Háború*Menekülés*Megérkezés*Politika témában rendezik idén a This human world – Nemzetközi Emberi Jogi Filmfesztivál diákoknak szóló rövidfilmversenyét.
A versenyre 2022. szeptember 12-ig lehet jelentkezni, de a műveket elég 2022. november 11-ig elküldeni.
Írni-olvasni tudás nemzetközi napja, 2022.
1967 óta minden évben szeptember 8-án tartják az írni-olvasni tudás nemzetközi napját. A nemzetközi nap megünneplésének célja, hogy felhívják az emberek figyelmét arra, milyen nagy fontossággal bír az írni-olvasni tudás az emberi jogok és méltóság ügyében, valamint hogy előmozdítsák az írni -olvasni tudás terjesztését egy írástudóbb és fenntarthatóbb társadalom felé.
Az elért eredmények ellenére az írástudással kapcsolatos kihívások továbbra is fennállnak, mivel világszerte továbbra is legalább 771 millió fiatal és felnőtt nem rendelkezik alapvető írás-olvasási készségekkel.
1 2 3 ...
Rólunk Témák Dokumentumtár Pályázatok / Díjak Kapcsolat